**Anexa nr.1**

**Procedura și condițiile de înregistrare a reprezentanţilor persoanelor juridice străine prevăzute la art.46^2 alin.(1^1) din Legea nr.227/2015 privind Codul fiscal, cu modificările și completările ulterioare, care sunt obligate să calculeze, să declare şi să plătească impozitul specific pe cifra de afaceri prevăzut la art.46^2 din Codul fiscal**

1. (1) Prezenta procedură se aplică în cazul persoanelor juridice străine prevăzute la art.46^2 alin.(1^1) din Legea nr.227/2015 privind Codul fiscal, cu modificările și completările ulterioare, denumite în continuare contribuabili nerezidenți, care, potrivit legii, optează sau sunt obligate să desemneze un reprezentant pentru îndeplinirea obligaţiilor pentru calcularea, declararea și plata impozitului, precum și pentru constituirea de garanții.

(2) Obligaţiile pentru a căror îndeplinire persoanele juridice străine sunt obligate sau pot opta pentru desemnarea unui reprezentant potrivit prezentei proceduri, sunt cele prevăzute de art.46^2 din Legea nr.227/2015 privind Codul fiscal, cu modificările și completările ulterioare, denumită în continuare Codul fiscal.

2. (1) Prezenta procedură se aplică de către compartimentul cu atribuţii în domeniul înregistrării fiscale, denumit în continuare compartiment de specialitate, din cadrul organului fiscal competent pentru administrarea fiscală a contribuabilului nerezident, potrivit reglementărilor legale în vigoare.

(2) În situaţia în care contribuabilul nerezident este înregistrat fiscal la Administraţia fiscală pentru contribuabili nerezidenţi, acest organ fiscal este organ fiscal competent şi pentru administrarea obligaţiilor privind impozitul specific pe cifra de afaceri, datorat de contribuabilul nerezident.

**PROIECT**

(3) În situaţia în care contribuabilul nerezident şi-a desemnat un împuternicit potrivit art.18 din Legea nr.207/2015 privind Codul de procedură fiscală, cu modificările şi completările ulterioare (Codul de procedură fiscală), respectiv un reprezentant fiscal în condiţiile titlului VII "Taxa pe valoarea adăugată" sau titlului VIII "Accize şi alte taxe speciale" din Codul fiscal, după caz, organul fiscal competent în a cărui evidenţă fiscală este înregistrat împuternicitul, respectiv reprezentantul fiscal este organ fiscal competent şi pentru administrarea obligaţiilor privind impozitul specific pe cifra de afaceri.

3. (1) În situaţia în care contribuabilul nerezidentcare datorează impozitul specific nu este înregistrat fiscal în România, acesta trebuie să solicite înregistrarea fiscală, în condiţiile prevăzute de titlul IV "Înregistrarea fiscală" din Codul de procedură fiscală, prin depunerea formularului 015 ”Declaraţie de înregistrare fiscală/declaraţie de menţiuni/declaraţie de radiere pentru contribuabilii nerezidenţi care nu au sediu permanent în România”, potrivit reglementărilor legale în vigoare.

(2). Organul fiscal competent pentru administrarea contribuabilului nerezident este organul fiscal în a cărui evidență fiscală este înregistrat reprezentantul desemnat.

4. (1) Contribuabilul nerezident obligat să calculeze, să declare, să plătească impozitul specific pe cifra de afaceri şi să constituie garanții, care optează sau este obligat să desemneze un reprezentant potrivit art.46^2 alin.(13) din Legea nr.227/2015 privind Codul fiscal, cu modificările și completările ulterioare, depune o cerere la organul fiscal competent.

(2) Poate fi desemnat ca reprezentant orice persoană juridică română cu domiciliul fiscal în România, care are îndeplinite toate obligațiile declarative, potrivit vectorului fiscal și care nu se află în inactivitate fiscală potrivit Codului de procedură fiscală.

(3) Nu se admite decât un singur reprezentant pentru ansamblul obligaţiilor care îi revin potrivit art.46^2 din Codul fiscal.

5. Cererea de desemnare a reprezentantului potrivit art.46^2 alin.(13) din Legea nr.227/2015 privind Codul fiscal, cu modificările și completările ulterioare, se depune însoţită de următoarele acte/documente:

a) actul de împuternicire, din care să rezulte, în mod expres, calitatea de reprezentant pentru îndeplinirea obligaţiilor care îi revin contribuabilului nerezident;

b) acceptul scris al persoanei propuse ca reprezentant, prin care aceasta se angajează să îndeplinească obligaţiile care îi revin conform art.46^2 din Codul fiscal şi să răspundă în solidar cu contribuabilul nerezident, pentru declararea şi plata impozitului specific pe cifra de afaceri.

**PROIECT**

6. (1) Compartimentul de specialitate din cadrul organului fiscal competent verifică îndeplinirea condiţiilor prevăzute la pct.4 și documentele depuse conform pct.5 şi, în termen de cel mult 3 zile de la data primirii cererii de desemnare a reprezentantului potrivit art.46^2 alin.(13) din Codul fiscal, comunică decizia luată, motivată, în cazul respingerii, atât contribuabilului nerezident,cât şi persoanei propuse ca reprezentant, în conformitate cu prevederile art.47 din Codul de procedură fiscală. Modelul şi conţinutul deciziei sunt prevăzute în anexa nr.2 la ordin.

(2) Decizia organului fiscal poate fi contestată în conformitate cu prevederile art.268 alin.(1) din Codul de procedură fiscală.

7. (1) Compartimentul de specialitate organizează, prin intermediul sistemului informatic, o evidenţă specială în care se înscriu persoanele acceptate ca reprezentanţi, evidenţă care va fi pusă la dispoziţia celorlalte structuri cu atribuţii în administrarea obligaţiilor privind impozitul specific pe cifra de afaceri, din cadrul organelor fiscale.

(2) Evidenţa specială a reprezentanţilor desemnați potrivit art.46^2 alin.(13) din Codul fiscal, conţine următoarele informaţii:

a) datele de identificare, respectiv denumirea şi codul de identificare fiscală ale persoanei desemnate ca reprezentant şi acceptate de organul fiscal;

b) datele de identificare, respectiv denumirea şi codul de identificare fiscală ale contribuabilului nerezident,pentru care a fost acceptat reprezentantul;

c) numărul şi data deciziei prin care organul fiscal a aprobat cererea de desemnare a reprezentantului;

d) data de la care începe mandatul de reprezentant şi data încetării acestuia. Data de la care începe mandatul de reprezentant este data comunicării deciziei de acceptare a reprezentantului sau o dată ulterioară stabilită prin actul de împuternicire depus la organul fiscal.

8. Evidenţa specială se actualizează permanent cu informaţii privind reprezentanţii acceptaţi de organul fiscal, precum şi cu informaţii privind încetarea mandatelor de reprezentanţi.

9. (1) În situaţia în care mandatul reprezentantului încetează, contribuabilul nerezident,trebuie să anunţe în scris organul fiscal competent cu privire la faptul că mandatul reprezentantului a încetat.

(2) În situația în care mandatul reprezentantului încetează, dar contribuabilul nerezident,continuă activitatea economică în România pentru care datorează impozitul specific pe cifra de afaceri, acesta este obligat fie să prelungească mandatul reprezentantului, fie să mandateze alt reprezentant, fie să se înregistreze direct, dacă este o persoană juridică străină stabilită în Uniunea Europeană.

(3) În situaţia în care contribuabilul nerezidentîşi desemnează un alt reprezentant sau prelungește mandatul reprezentantului deja desemnat în scopul îndeplinirii obligaţiilor prevăzute de art.46^2 din Codul fiscal, dispoziţiile prezentei proceduri sunt aplicabile în mod corespunzător.

10. În situaţia în care competenţa de administrare fiscală a contribuabilului nerezidentse schimbă, în condiţiile legii, vechiul organ fiscal competent transmite noului organ fiscal competent şi informaţiile privind reprezentantul acceptat de organul fiscal, înscrise în evidenţa specială a reprezentanţilor, potrivit pct.7 din prezenta procedură.

**PROIECT**